section_heading: 2019.
paragraph_text: U Hrvatskoj je kampanja 2019. nosila naziv: Milijarda ustaje:#prekinimošutnju te je tako povezana s akcijom Prekinimo šutnju iz 2018. godine kada su stotine žena svjedočile o zlostavljanju u rodilištima. Upućena je poruka da žene imaju ustavno i zakonsko pravo na kvalitetnu zdravstvenu uslugu unutar sustava javnog zdravstva, zasnovanu na načelima humanosti, dostupnosti i suodlučivanja pacijentice. Od predsjednika Vlade RH i Hrvatskog sabora aktivistkinje su na Markovom trgu 14. veljače zatražile donošenje Akcijskog plana za zdravlje žena. Organizatorice su bile RODA – Roditelji u akciji, Centar za ženske studije, SOIH –  zajednica saveza osoba s invaliditetom Hrvatske,  Solidarna – zaklada za ljudska prava i solidarnost, CESI – centar za edukaciju i savjetovanje, Ženska soba, Status M, Bolja budućnost – udruga žena Romkinja Hrvatske.<ref><ref>